Handwritten

Handwritten (בעברית: בכתב יד) הוא אלבום הבכורה של הזמר הקנדי שון מנדס, שיצא ב-14 באפריל 2015 על ידי חברת התקליטים איילנד. האלבום הגיע בשבוע הראשון לצאתו למקום הראשון בארצות הברית. האלבום כולל את השיר "Stitches" שהגיע לחמישייה בפותחת בארצות הברית ולמקום הראשון בבריטניה. על מנת לקדם את האלבום יצא מנדס לסיבוב ההופעות "Shawn Mendes World Tour".

רקע 
לאחר שחתם על חוזה הקלטות עם איילנד רקורדס ביוני 2014, מנדס הוציא לאור את סינגל הבכורה שלו "Life of the Party" שהגיע למקום ה-24 במצעד הבילבורד הוט 100. לאחר יציאת הסינגל, יצא ב-28 ביולי 2014 לאור מיני-אלבום בשם The Shawn Mendes EP. מנדס הודיע על שם האלבום ב-27 בינואר 2015 והוא היה זמין למכירה מוקדמת ב-2 בפברואר 2015.

מהדורה מחודשת של האלבום יצאה לאור ב-20 בנובמבר 2015. היא כללה כ-5 הקלטות חיות מהתיאטרון היווני בלוס אנג'לס וכ-4 שירים חדשים.

סינגלים 

 Life of the Party – יצא לאור כסינגל המוביל מתוך המיני אלבום של מנדס, The Shawn Mendes EP ב-25 ביוני 2014
 Something Big – יצא כסינגל השני של האלבום ב-7 בנובמבר 2014. הווידאו קליפ הרשמי לשיר שודר לראשונה ב-11 בנובמבר 2014 בVevo, והוא הווידאו קליפ הרשמי הראשון של מנדס.
 Stitches – יצא כסינגל השלישי והאחרון של האלבום ב-5 במאי 2015. השיר הופיע לראשונה במצעד הבילבורד הוט 100 ב-13 ביוני 2015, במקום ה-89 והגיע לעשירייה הפותחת, כשהגיע לשיאו במקום ה-4. הוא גם הגיע למקום הראשון במצעד הסינגלים הבריטי בינואר 2016 והגיע לראש המצעד והפך לשיר הראשון של מנדס שמגיע לראש המצעד בבריטניה.
 I Know What You Did Last Summer – יצא כסינגל מהמהדורה המחודשת של האלבום ב-18 בנובמבר 2015. השיר הוא שיתוף פעולה עם הזמרת הקובנית-אמריקאית קמילה קביו. הוא הגיע למקום ה-20 במצעד הבילבורד הוט 100. בבריטניה הגיע השיר למקום ה-42.

שירים נוספים 
לפני יציאת האלבום, מנדס הוציא חמישה שירים באמצעות הזמנה מראש של האלבום באייטונס. השיר הראשון, "A Little Too Much", יצא לאור ב-2 בפברואר, באותו היום בו התחילה ההזמנה מראש של האלבום. הווידאו קליפ לשיר עלה לראשונה בחשבון הVevo של הזמר ב-4 בפברואר. מנדס הודיע באמצעות חשבון האינסטגרם כי השיר השיווקי השני יהיה "Never Be Alone" והוא הפך לזמין ב-16 בפברואר. הווידאו קליפ הרשמי לשיר יצא ב-25 בפברואר. ב־16 במרץ הוציאה הזמר את "Stitches", הסינגל השלישי בהזמנה מראש, לו יצא וידאו קליפ רשמי ב-18 במרץ. גרסה אקוסטית של "Life of the Party", שהופיעה בגרסת הדלוקס של האלבום, יצאה כסינגל השיווקי הרביעי ב-30 במרץ בחצות, באותו היום בו כל שירי האלבום הפכו לזמינים לשמיעה מקדימה בחנות האייטונס. "Kid in Love", הפך לסינגל השיווקי החמישי והאחרון ב-6 באפריל בחצות, רק שבוע לפני יציאת האלבום, בעוד הווידאו קליפ לגרסה האקוסטית של "Life of the Party", פורסם בVevo של שון מנדס ב-10 באפריל. לשיר "Aftertaste" יצא לאור גם וידאו קליפ, אשר יצא לאור ב-17 באפריל.

הצלחה מסחרית 
האלבום הופיע לראשונה במקום הראשון במצעד הבילבורד 200 האמריקאי, ומכר בשבוע הראשון 119,000 יחידות שקולות לאלבום, מתוכן 106,000 עותקי מכירות אלבום טהורות. הוא הפך לאמן הצעיר ביותר מאז ג'סטין ביבר שהופיע בראש מצעד האלבומים של הבילבורד 200 במהלך הזמן של חמש שנים. ביבר היה בן 16 וחודשיים כשאלבומו My World 2.0 בילה את השבוע הרביעי והאחרון שלו בראש המצעד. מנדס היה בן 16 ו8 חודשים. בשבוע השני שלו, האלבום ירד למקום ה-17 עם 20,000 יחידות, מתוכם 12,000 עותקי אלבום, ירידה של 89% במכירות עותקי אלבום (מ-106,000 עותקים), ובכך עבר את אלבומה של מדונה, MDNA משנת 2012 על הנפילה הגדולה ביותר במכירת אלבומים. נכון לאוגוסט 2016 מכר האלבום 391,000 עותקים בארצות הברית.

בקנדה, האלבום הופיעה לראשונה במקום הראשון עם מכירות של 14,000 עותקים בשבוע הראשון. בשבוע השני שלו, האלבום ירד למקום השישי.

תגובות המבקרים 
האלבום זכה לביקורות פושרות מצד מבקרי מוזיקה, אשר היו חלוקים על הכתיבה של האלבום. ב-Metacritic, שנותן דירוג "ממוצע משוקלל" מתוך 100 על בסיס דירוגים וסקירות עצמאיות נבחרות של מבקרים, האלבום קיבל ציון של 58, שבוסס על 5 ביקורות.

עורך מגזין הבילבורד , קרל וילסון, הצהיר כי "הוקים בטוחים בעצמם ודינמיקה גדולה גורמים לסירופ לרדת בצורה חלקה", ודיבר על הסינגלים "Life of the Party" ו-"Stitches", ובלדת הנשמה "I Don't Even Know Your Name" אותה ציין שהושפעה מג'סטין טימברלייק וברונו מארס. קרוליין סאליבן, שכתבה עבור הגרדיאן, דירגה את האלבום בשלושה מתוך חמישה כוכבים וטענה: "בגיל 16, מנדס הוא לא האמן שהוא יהיה בגיל 25, אבל הוא נתן טיעון משכנע לכך שליגת להיטי הפופ הבוגרים עדיין יכולה להיות שלו." ניק מוריי ממגזין הרולינג סטון תיאר את מנדס כ"בחור נחמד שמנגן בגיטרה שהושפע מהפופ האקוסטי הקליל של אד שירן."

פרסים

רשימת רצועות

מצעדים

תארים

היסטוריית הוצאה לאור

קישורים חיצוניים

הערות שוליים 

אלבומי בכורה מ-2015
אלבומי שון מנדס
אלבומים באנגלית
אלבומים שהגיעו למקום הראשון במצעד האלבומים הקנדי
אלבומים שהגיעו למקום הראשון במצעד הבילבורד 200
אלבומי זהב בממלכה המאוחדת
אלבומי פלטינה כפולה ומעלה בארצות הברית
אלבומי פלטינה כפולה ומעלה בקנדה
אלבומי חברת איילנד רקורדס